CELEX: 32016R1007
Language: sk
Date: 2016-06-22 00:00:00
Title: Vykonávacie nariadenie Komisie (EÚ) 2016/1007 z 22. júna 2016 o povolení chloridu amónneho ako kŕmnej doplnkovej látky pre prežúvavce okrem jahniat na výkrm, mačky a psy (držiteľ povolenia Latochema Co. Ltd) (Text s významom pre EHP)

23.6.2016   
            
            
               SK
            
            
               Úradný vestník Európskej únie
            
            
               L 165/10
            
         VYKONÁVACIE NARIADENIE KOMISIE (EÚ) 2016/1007
   z 22. júna 2016
   o povolení chloridu amónneho ako kŕmnej doplnkovej látky pre prežúvavce okrem jahniat na výkrm, mačky a psy (držiteľ povolenia Latochema Co. Ltd)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie chloridu amónneho. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia chloridu amónneho ako kŕmnej doplnkovej látky pre prežúvavce, mačky a psy, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Uvedená doplnková látka bola už vykonávacím nariadením Komisie (EÚ) č. 832/2012 (2) povolená na používanie vo výžive jahniat na výkrm.
            
         
               (5)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 4. decembra 2015 (3) k záveru, že prípravok z chloridu amónneho nemá za navrhovaných podmienok používania nežiaduce účinky na zdravie zvierat, zdravie ľudí ani na životné prostredie a že jeho používanie môže znížiť hodnotu pH v moči. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (6)
            
            
               Z posúdenia chloridu amónneho vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Chlorid amónny špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Vykonávacie nariadenie Komisie (EÚ) č. 832/2012 zo 17. septembra 2012, ktoré sa týka povolenia prípravku z chloridu amónneho ako kŕmnej doplnkovej látky pre jahňatá na výkrm (držiteľ povolenia Latochema Co. Ltd) (Ú. v. EÚ L 251, 18.9.2012, s. 27).
   
      (3)  Vestník EFSA (EFSA Journal) (2016) 14(1):4352.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg doplnkovej látky/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (zníženie pH v moči)
                  
               
            
                  4d7
               
               
                  Latochema Co Ltd
               
               
                  chlorid amónny
               
               
                  
                     Zloženie doplnkovej látky
                  
                  chlorid amónny ≥ 99,5
                  v tuhej forme
                  
                     Charakteristika účinnej látky
                  
                  chlorid amónny ≥ 99,5 %
                  NH4Cl CAS č.: 12125-02-9
                  chlorid sodný ≤ 0,5 %
                  vyrobený chemickou syntézou
                  
                     Metóda analýzy
                      (1)
                  
                  Kvantifikácia chloridu amónneho v kŕmnej doplnkovej látke: titrácia hydroxidom sodným (Európsky liekopis, monografia 0007) alebo titrácia dusičnanom strieborným (monografia JECFA „chlorid amónny“).
               
               
                  prežúvavce okrem jahniat na výkrm
               
               
                  —
               
               
                   
               
               
                  10 000  na obdobie kŕmenia nepresahujúce tri mesiace
                  5 000  na obdobie kŕmenia presahujúce tri mesiace
               
               
                  
                              1.
                           
                           
                              Doplnková látka sa pridáva do krmiva vo forme premixu.
                           
                        
                              2.
                           
                           
                              Pre používateľov doplnkovej látky a premixov stanovia prevádzkovatelia krmivárskeho podniku prevádzkové postupy a primerané organizačné opatrenia s cieľom riešiť bezpečnostné riziko pri vdychovaní, kontakte s pokožkou alebo očami. Ak sa riziká týmito postupmi a opatreniami nedajú znížiť na prijateľnú úroveň, doplnková látka a premixy sa musia používať s vhodnými osobnými ochrannými prostriedkami.
                           
                        
                              3.
                           
                           
                              Zmes rôznych zdrojov chloridu amónneho nesmie presiahnuť povolené maximálne úrovne v kompletných krmivách pre prežúvavce, mačky a psy.
                           
                        
               
                  13. júla 2026
               
            
                  mačky
                  psy
               
               
                  5 000 
               
            
         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.